**Protokoll styremøte i Fagforbundet Trondheim**

**Tid:** 27.02.25, klokken 08.30 - 18.00

**Sted:** Folkets hus Trondheim, Inngang A og B, 4.Etg. Møterom: Augusta Aasen

**Deltagere:** Finn Børge Dalen, Terje Hovde, Anette Eimhjellen , Julie Berg Wisløff, Frøydis Gaare, Mats Monsen, Silje Sandum, Hege Rovik, Oscar Aaslund Hovin, Grethe Ramsland, Odd Arild Tevik, Siv Ingunn Moum, Eirik Brovold, Josefine Koller, Elin Aanonli Skimmeli

**Vara er også innkalt:** Trude Wanvik, Ismail Salad Elmi, Helene Leimbrock, Øyvind Eklo,

**Forfall:** Wenche Sagøy, Rebekka Didriksen Nordnes, Kristine Leistad, Vivian Lein Fisknes, Anniken Lien van Marion

**Saksliste:**

**Sak 26/25** **Godkjenning av innkalling og saksliste**

**Sak 27/25** **Paroler til 1.Mai**

**Sak 28/25** **Invitasjon til Fagforbundets ruskonferanse 21.Mai**

**Sak 29/25** **Søknad om støtte til palestinske barn**

**Sak 30/25** **Forslag 1 fra klubben for Oppvekst og utdanning**

**Sak 31/25** **Forslag 2 fra klubben for Oppvekst og utdanning**

**Sak 32/25** **Vara personellservice**

**Sak 33/25** **Oppfølging av årsmøtesaker**

**Sak 34/25** **Suppleringsvalg Ungdomsutvalget**

**Sak 35/25** **Handlingsplan 2024/2025**

**Sak 36/25 Orienteringssaker**

**Sak 37/25** **Møteplan 2025**

**Sak 38/25** **Deltagelse på Manifestkonferansen 11.Mars**

**Sak 39/25 Forslag til kandidater LO i Trondheim og omegn**

**Sak 40/25 Konstituering av arbeidsutvalget**

**Sak 41/25. Innstilling til toppskoleringskurs**

**Sak 42/25 Konstituering av nytt medlem i yrkesseksjonen.**

**Sak 43/25 Godkjenning av protokoll**

**Sak 26/25** **Godkjenning av innkalling og saksliste**

Utsendt pr. Epost torsdag 20.02.25

**Vedtak: Godkjent med 3 tilleggssaker.**

**Sak 27/25** **Paroler til 1.Mai**

LO i Trondheim har sendt ut beskjed til fagforeninger i Trondheim om å komme med innspill til paroler på 1.Mai

Hei

På representantskapet den 18. mars skal LO i Trondheim og omegn vedta paroler til 1. mai. **Fristen**for å sende inn forslag til paroler er **søndag 9. mars.**

Sendes til: [astrid@loitrondheim.no](mailto:astrid@loitrondheim.no)

1. mai 2024 hadde vi følgende paroler:

|  |  |
| --- | --- |
| 1 | For frihet, likhet og et folkestyrt sosialistisk Norge |
|  | **HOVEDPAROLER** |
| 2 | Forby private vikarbyrå i velferden |
| 3 | Kortere arbeidstid- start innføringen av 6-timersdagen |
| 4 | Menns vold mot kvinner er aldri en privatsak. |
| 5 | Stopp oljeletinga, start omstillinga |
| 6 | Det er arbeidslivet som må endres – ikke pensjonsalderen |
| 7 | Styrka jordvern = styrka matsikkerhet |
| 8 | Felles kamp mot dyrtid |
| 9 | Rettferdig grønt skifte = fagbevegelsen |
| 10 | Offentlig tjenester i egenregi |
| 11 | Likelønn og hele faste stillinger |
| 12 | Fritt Palestina- boikott Israel |
| 13 | Nyhavna med klimavennlig sjøtransport |
| 14 | Ja til Allmennboliger! |
| 15 | Nei til anbud i kollektivtrafikken |
| 16 | Stans fagforeningsknusing - støtt Tesla arbeiderne |
| 17 | Politisk kontroll med strømmen- ut av ACER |
| 18 | Slava Ukraini – Russland ut av Ukraina! |
| 19 | Vann – en rettighet, ikke en vare |

--

Kameratslig hilsen,

Astrid T. Kjelsnes  
sekretær i LO i Trondheim og omegn  
tlf. 92 01 40 54



Styret må se over parolene fra 2024 og vurdere om vi skal sende innspill. Vi er ansvarlig for å lage paroler som vi foreslår og som blir vedtatt.

**Vedtak: Styret støtter parolene som foreligger, oversendes til LO i Trondheim og omegn.**

**Sak 28/25** **Invitasjon til Fagforbundets ruskonferanse 21.Mai**

Vi har mottatt invitasjon til å delta på Fagforbundets ruskonferanse 21.Mai 2025. Se vedlagt invitasjon:

Hei, du som er interessert i barn, unge og forebyggende rusarbeid.

Vi håper akkurat **du**, har lyst til å delta på **Fagforbundets ruskonferanse 21. mai -2025!**

Konferansen heter «Rusforebyggende arbeid blant barn og unge»

Konferansen passer for deg som jobber på skole, SFO/AKS, barnevern, NAV, spesialisthelsetjenesten, oppsøkende tjenester, fritidsklubber, og andre steder der man jobber med barn og unge!

Programmet er ikke fullstendig spikret, men rammene er lagt. Oppdatert program med navn på de som skal holde innledninger, samt delta i panelsamtalen, kommer så fort det er ferdig. Foredragsholder, Ronny Rene Raveen, og fagperson, Yvonne Larsen, fra KORUS, kommer helt sikkert!

Foreløpig program:

**Onsdag 21. mai 2025 Rusforebygging blant barn og unge**

0900 - 09.50 Registrering med enkel servering og mulighet for mingling

10.00 - 10.30    Åpning av konferansen v/ Iren Luther og May- Britt Sundal , samt musikkinnslag v/ Solveig Florell og Ola Tennes

10.30 - 11.15    Faglig innledning med Yvonne Larsen fra KORUS

11.15 - 11.30    Pause

11.30 - 12.15    Innledning med forsker eller annen fagperson på feltet

12.15 - 12.25    Pause

12.25 - 13.00    Panelsamtale der fagfolk deltar, hvor det blir mulig for publikum å stille spørsmål

13.00 - 14.00    Lunsj

14.00 - 15.30    Foredrag med Ronny Rene Raven, tidligere politimann og   
                                rusmisbruker, samt forfatter av boka «Blålys og kokain»

Fagforbundet har fått mye kritikk for å mene at avkriminalisering, ikke er veien å gå. Nå er regjeringens 1. del av rusreformen ute på høring, og der legges det blant annet vekt på viktigheten av lavterskeltilbud og forebyggende arbeid.

Fagforbundet ønsker å støtte oppunder det gode forebyggende rusarbeidet, vi ønsker å samle fagfolk på feltet til oppdatert kunnskap, og samtaler om hvordan vi kan jobbe sammen, og på tvers av sektorer, nettopp for å bidra til at barn og unge i mindre grad vil søke seg til rusen.

I løpet av konferansedagen vil dere få høre fagpersoner på feltet, og avslutningsvis vil dere få høre et foredrag av **Ronny Rene Raveen**. Politimannen som ble hjemløs narkoman. I dag er Ronny rusfri, han er blant annet forfatter, veileder og foredragsholder.

Konferansedagen avholdes 21. mai på Clarion hotell ved Bjørvika.

Det koster 500 kr for de som er medlemmer i Fagforbundet, og 1200kr for de som ikke er medlemmer.

Programmet er ikke fullstendig spikret, men rammene er lagt. Oppdatert program med navn på de som skal holde innledningerkommer så fort det er ferdig. Foredragsholder, Ronny Rene Raveen, og fagperson fra KORUS, kommer helt sikkert!

Plassene fylles fortløpende opp. For å sikre deg plass, meld deg på i dag!

**Påmeldingen er bindende. Eventuelle avmeldinger må gjøres så fort som mulig, og senest 12. mai 2025. Avmelding mottatt etter 12.mai, vil ikke deltageravgiften bli refundert.-, så fremt det ikke dokumenteres at frafallet skyldes sykdom.**

[For påmelding trykk her](https://fagforbundet.provisoevent.no/fagforbundet/events/rusforebygging-blant-barn-og-unge/register) 😊

Med vennlig hilsen,

Aina Neluka Larssen

Rådgiver

Yrkesseksjon helse og sosial

Fagforbundet

[+47 91248572](tel:+4791248572)

Logo til epost

**Vedtak:** Odd Arild Thevik drar på konferansen, Fagforbundet Trondheim dekker deltakeravgift og reiseutgifter.

**Sak 29/25** **Søknad om støtte til palestinske barn**

Fagforbundet har mottatt en oppfordring om å støtte palestinsk fotball. Styret bes om å ta en vurdering på saken.

*Til alle fagforeiningane og fylkeskretsane i Fagforbundet.*

Fleire fagforeiningar har vedtatt å gi økonomisk støtte til Støttegruppa for palestinsk fotball, for å få palestinske lag og ungar til årets Norway Cup i Oslo.

Dessverre var ikkje kontonummer med i informasjonen vi har sendt ut for Støttegruppa tidlegare.

Dersom fagforeininga di ønsker å bidra, er altså kontonummeret 1506.88.81428 – eller Vipps: 800474. (Sjå også vedlagt informasjon).

Med beste helsing

Kjell-Erik N. Kallset

kommunikasjonssjef

95 22 81 58  
[kjell-erik.kallset@fagforbundet.no](mailto:kjell-erik.kallset@fagforbundet.no)



**Fra:**Kallset, Kjell-Erik <[Kjell-Erik.Kallset@fagforbundet.no](mailto:Kjell-Erik.Kallset@fagforbundet.no)>  
**Dato:**onsdag, 8. januar 2025 kl. 11:41  
**Til:**Informasjonsavdelingen <[info@fagforbundet.no](mailto:info@fagforbundet.no)>  
**Emne:**Støtte til palestinske lag til Norway cup

*Til alle fagforeiningane og fylkeskretsane i Fagforbundet.*

Vedlagt ligg søknad om støtte frå Støttegruppa for palestinsk fotball, for å få palestinske lag og ungar til årets Norway Cup i Oslo. Fagforeiningane og fylkeskretsane kan vurdere om ein ønsker å bidra med støtte, slik at fleire palestinske ungar kan få spela fotball i Norway Cup. Dette kan vera ei aktuell sak å ta opp på årsmøtet i fagforeininga.

Arbeidsutvalet i Fagforbundet nasjonalt har bevilga 150.000 kroner til dette formålet, men dette er berre nok til ei delfinansiering av prosjektet.

For Fagforbundet er det viktigaste å bidra til at palestinske ungar får høve til å få eit avbrekk frå den svært spente og farlege situasjonen i de palestinske områda. Ved sidan av ønsket om å vise solidaritet, er det også eit ønske om å bidra til meir merksemd om situasjonen til palestinarane og Fagforbundets støtte til dei. Dessutan er Fagforbundet opptatt av å støtte opp om jente- og kvinnefotball.

Det er planlagt at det skal komma tre lag med fjortenåringar til Norway Cup, to jente- og eit gutelag.

Sjå vedlagt informasjon frå Støttegruppa for palestinsk fotball.

Med beste helsing

Kjell-Erik N. Kallset

kommunikasjonssjef

95 22 81 58  
[kjell-erik.kallset@fagforbundet.no](mailto:kjell-erik.kallset@fagforbundet.no)



**Vedtak: Det bevilges 3000 kroner til støttegruppa for Palestinsk fotball, belastes av post bevilgninger.**

**Sak 30/25** **Forslag 1 fra klubben for Oppvekst og utdanning**

Oversendt fra klubben for Oppvekst og Utdanning i Trondheim Kommune

Fagforbundet gir hovedoppgjøret på SMS i 2026

Fellesforbundet har i forbindelse med tariffoppgjøret gjennomført et tilbud om sms-varsling for de som ønsker å holde seg oppdatert på alt om tariffoppgjøret. Ved å sende TARIFF til 26070 mottar en tekstmeldinger når noe skjer i forhandlingene på deres avtaleområder.

Fellesforbundet har ved frontfaget og øvrige oppgjør sendt ut SMS

Når oppgjøret starter

Ved enighet

Ved brudd

Ved streik

Ved mekling på overtid

Uravstemningsresultat

På øvrige oppgjør melder de ved enighet og eventuell streik.

(Kilde: <https://www.fellesforbundet.no/lonn-og-tariff/tariffoppgjoret-2024/>)

Tjenesten gir innsikt i oppgjørene og en tydelig opplevelse av størrelsen og omfanget til Fellesforbundet. Å følge lenkene i sms-varslene, særlig fra frontfaget, fikk en forståelse for stemningen i forbindelse med hovedoppgjøret og en kunne se hvilke påvirkninger det ville kunne ha på KS-oppgjøret; En kunne også få inspirasjon til viktige krav for arbeidere i egen sektor.

Fagforbundet er innvolvert i over 80 avtaler. En sms-løsning lik Fellesforbundet vil kunne bidra til å synliggjøre størrelsen på fellesskapet vårt, utvide oppmerksomheten for mangfoldet av yrkesgrupper vi alle står sammen med og de ulike problemstillingene og kampsakene disse står overfor. En egen løsning for varsling av hovedoppgjøret - som også kan inkludere frontfaget, i samarbeid med Fellesforbundet - vil kunne styrke vårt OSS - Omtanke, Samhold og Solidaritet.

Vedtak i klubbstyret:

Klubbstyret for Oppvekst og utdanning i Fagforbundet Trondheim støtter et slikt initiativ og oversender saken til styret i Fagforbundet Trondheim, med den hensikt å fremme forslaget til Fagforbundet sentralt for realisering.

**Vedtak: Saken oversendes fylkesstyret.**

**Sak 31/25** **Forslag 2 fra klubben for Oppvekst og utdanning**

Det gis ytterligere praktisk informasjon rundt bemanningsbyråenes arbeid

Bakgrunn:

Det er en utbredt bruk av bemanningsbyråer innen oppvekst og utdanningssektoren i Trondheim kommune.

Vi får en del informasjon om det store bildet, bemanningsbyråenes påvirkning på offentlig sektor og individer, men mindre om deres rolle i den praktiske hverdagen vi står i.

Som tillitsvalgt møter jeg mange vikarer fra flere selskaper som jeg både jobber med og veileder mot fagorganisering

Begrunnelse:

Det hadde gitt meg en større trygghet i min hverdag å ha mer informasjon om:

Verving av ansatte i bemanningsbyråer - Her mener jeg det tidligere har vært en brosjyre fra sentralt hold, men denne finner jeg ikke i dag.

Innholdet i avtalen Trondheim kommune har med Adecco, og ev. andre bemanningsbyråer. For eksempel, hvilke restriksjoner vi har når det kommer til å kunne bruke disse ansatte på enhet utenfor byråenes grep.

Kostnaden på å benytte disse ansatte detaljert, kontra ringeliste.

Innsikt i hvordan byråene opererer ut mot sine vikarer. Det finnes en app-løsning flere vikarer bruker, og det er en type rangering av ansatte som blir tildelt oppdrag. Når bør vi kontakte byråer.

Hvilke kontaktpunkt kan jeg som tillitsvalgt gi en ansatt i bemanningsbyrå.

Mulig løsning:

At et opplegg utarbeides som svarer på spørsmålene i begrunnelsen overfor, m.m. At det gis innsikt i hvordan bemanningsbyråene jobber praktisk i hverdagen. At det i tillegg utarbeides en brosjyre/informasjon spesifikt for ansatte i bemanningsforetak, som også tar høyde for deres mulig situasjon som studenter og mulige sosiale og økonomiske demografi (Det kan en skjevhet sett opp i mot samfunnet forøvrig når det kommer til hvem som er ansatt i bemanningsbyrå).

At det opprettes et kontaktpunkt i foreningen/forbundet, en type bemanningsbyråtilitsvalgt som følger opp disse ansatte spesifikt.

Vedtak: Finn Børge videreformidler informasjon/ saken til styret som har fordelt ansvar innen handlingsplanen som går på dette.

**Vedtak: Innarbeides inn i handlingsplanen.**

**Sak 32/25** **Vara personellservice**

Det er kommet forespørsel fra valgkomiteen i Personellservice, der de ønsker innspill på vara kandidat. Forstanderskapet møter til årsmøte og til et felles høstmøte i løpet av året.

Epost fra Anne Lise, for valgkomiteen vedlagt:

Hei

Valgperioden for vara til forstanderskap i Personellservice er 2 år. Det er Anne Lee Mjøsund som står på valg. Kan dere sende meg navn på kandidat for neste periode?

mvh Anne Lise for valgkomiteen

**Vedtak:** AU får fullmakt til å finne kandidat og foreslå til personellservice

**Sak 33/25** **Oppfølging av årsmøtesaker**

**Saker fra årsmøte:**

* **Forslag 3: Fagforbundet vil i framtiden invitere både enhetstillitsvalgte og deres klubstyrer til sosiale samlinger**
* **Forslag 10: Sammenslåing av Fagforbundet Trondheim og Fagforbundet teknisk forening Trondheim**

**Forslag 3 - Fagforbundet Trondheim vil i fremtiden invitere både enhetstillitsvalgte og deres klubbstyrer til sosiale samlinger**

**Forslagstiller: Geir Skavern**

Fagforbundet Trondheim inviterte høsten 2024 sine tillitsvalgte til sosial samling med middag og underholdning den 28. november.

Tiltaket var for å gi en påskjønnelse til våre tillitsvalgte, som både har en spennende og lærerik rolle, men også erfarer krevende oppgaver og utfordringer i sitt verv.

Arrangementet var en fin mulighet for å bygge nettverk og bli kjent med andre tillitsvalgte i Fagforbundet.

Ved årsmøtet 2023 ble det vedtatt retningslinjer for klubbdrift i Fagforbundet Trondheim. På enhetsnivå leder enhetstillitsvalgt klubbstyret og valgte medlemmene som utgjør klubbstyret. Verneombud tiltrer klubbstyret (om man er medlem).

Tillitsvalgte og klubbene skal medvirke til at det drives en aktiv faglig og organisasjonsmessig virksomhet på avdelingene. Det er derfor naturlig å utvide fremtidige arrangement slik at enhetenes klubbstyrer har mulighet til å delta.

Det vil kunne bidra til å styrke samholdet i klubbstyrene på enhet, bygge nettverk på tvers av enheter, synliggjøre aktive medlemmer i Fagforbundet Trondheim for hverandre og øke fellesskapsforståelsen. Klubbstyremedlemmene gir også av seg selv til foreningen og fortjener god anerkjennelse for dette.

Forslaget er ment for å bidra i Fagforbundet Trondheims arbeid med å ytterligere styrke klubbdriften i forbundet, samt øke bevisstheten rundt fagbevegelsen omfang og rolle.

Vedtak: Forslaget oversendes til sektorklubbene og styret for videre utredning

**Vedtak: Arbeidsutvalget og sektorklubbene jobber videre med forslaget og kommer tilbake til styret med saken.**

**Forslag 10 - Sammenslåing av Fagforbundet Trondheim avd.069 og Fagforbundet teknisk fagforening Trondheim avd. 008**

I 2024 vedtok Fagforbundet Trøndelags representantskapsmøte at man anbefalte Fagforeninger som kunne ha nytte av det, å se på sammenslåing. Fagforbundet Trondheim Avd. 069 og Fagforbundet Teknisk Fagforening 008 har i mange år hatt et tett samarbeid. Blant annet gjennom felles hovedklubb og forhandlingsleder i Trondheim kommune. Vi gjennomfører også de fleste møter, kurs og konferanser sammen.

Leder, nestleder, opplæringsansvarlig og kasserer deltok på sonderingsmøte 9.Desember med Fagforbundet Teknisk Fagforening Av.008. Det var et positivt møte hvor det var enighet om å foreslå videre prosess med tanke på sammenslåing på årsmøte for begge fagforeninger i 2025.

Forslag til vedtak:

Årsmøtet i Fagforbundet Trondheim Avdeling 069 er positive til en sammenslåing med Fagforbundet Teknisk Fagforening Avdeling 008. Styret får fullmakt til å starte forhandlinger om mulig sammenslåing.

Kriterier som må forhandles om er:

* Årsmøte med eller uten representantskapsmodell
* Finansiering og struktur for klubber
* Styreplasser og andre verv
* Tidsplan
* Klubbstruktur, inkludert finansieringsmodell og klubblederforum
* Representantskapsmodell [det inkluderer også mulighet for repskapsmøte mellom årsmøtene]
* Styrerepresentasjon

Vedtak: Årsmøtet i Fagforbundet Trondheim Avdeling 069 er positive til en sammenslåing med Fagforbundet Teknisk Fagforening Avdeling 008. Styret får fullmakt til å starte forhandlinger om mulig sammenslåing. Vedtatt med 60 stemmer for og 4 mot.

**Vedtak: Arbeidsutvalget og en fra hovedklubben KS, går inn som forhandlingsutvalg i forbindelse med sammenslåing. Leder forespør om å få bistand fra fylket under forhandlingene.**

**Sak 34/25** **Suppleringsvalg Ungdomsutvalget**

Sak 15/25 Konstituering av nytt medlem i Ungdomsutvalget. Anne Grethe Johnsen har stilt seg disponibel til å bli medlem i ungdomsutvalget til Fagforbundet Trondheim. Siden det er 2 ledige styreplasser i ungdomsutvalget, velger ungdomsutvalget å foreslå Anne Grethe Johnsen som nytt utvalgsmedlem i ungdomsutvalget. Hun konstitueres fram til årsmøtet 2026. Vedtak: Oversendes fagforeningsstyre for godkjenning.

**Vedtak:** Anne Grethe Johnsen konstitueres som styremedlem i ungdomsutvalget fram til årsmøte 2026

**Sak 35/25** **Handlingsplan 2024/2025**

Handlingsplan fra årsmøtet er vedlagt.

**Vedtak: Arbeidsutvalget jobber videre med handlingsplan etter innspill fra gruppearbeid og i styremøte. Handlingsplan legges frem på neste styremøte.**

**Sak 36/25 Orienteringssaker**

* AU møte 04. Februar
* AU møte 17. Februar
* Nøkkeltall for fagforeningene pr. januar
* Rundskriv 01/25, vedlagt
* Rundskriv 02/25, vedlagt
* Rundskriv 03/25, vedlagt
* LOs sommerpatrulje

**Vedtak: Tas orientering**

**Sak 37/25** **Møteplan fagforeningsstyret 2025**

* 9.April Kl.16.00 – 19.00 – Ordinært styremøte
* 13.Mai Kl.16.00 – 19.00 - Ordinært styremøte
* 17.Juni Kl.16.00 – 21.00 – Styremøte og sommeravslutning
* 26.August Kl.16.00 – 19.00 - Ordinært styremøte
* 7.Oktober Kl.16.00 – 19.00 – Ordinært styremøte
* 4.November Kl.16.00 – 19.00 – Ordinært styremøte
* 2.Desember Kl.16.00 – 19.00 – Styremøte og juleavslutning

**Vedtak:** **Møteplan godkjennes**

**Sak 38/25** **Deltagelse på Manifestkonferansen 11.Mars**

Fagforbundet Trondheim er en viktig bidragsyter til Manifest sitt arbeid. Vi er derfor invitert til å delta på manifestkonferansen 11.Mars på Sentrum Scene i Oslo.

Fullt program finner dere her: <https://www.manifestkonferansen.no/program-2/>

Billetter finner dere her: <https://www.ticketmaster.no/event/manifestkonferansen-2025-billetter/2019060518>

Billettkostnad for billetter er 1580 kr. I tillegg kommer kostander for reise, kost og losji.

Fagforeningsstyret må ta stilling til om noen har mulighet til å delta på konferansen.

**Vedtak: Styret har ikke mulighet for å delta.**

**Sak 39/25 Forslag til kandidater LO i Trondheim og omegn**

Vi har fått frist på å sende inn navn til valgkomiteen til LO i Trondheim innen 21.02.24. AU har derfor sondert hvem som kan være aktuelle kandidater framover. Vi har derfor et forslag til styret.

Jeg har snakket med valgkomiteen, og vi kan ettersende justeringer eller andre forslag etter fristen hvis det kommer andre navn under styresamlingen i neste uke.

AU sitt forslag til vedtak:

Leder: Vegard Tillerflaten, Fagforbundet BSF  
Nestleder: Anniken Lien van Marion, Fagforbundet Trondheim  
Nestleder: Børge Ånesen, Fellesforbundet  
Styremedlem: Mats Monsen, Fagforbundet Trondheim  
Styremedlem: Michael Gullikstad, Fagforbundet Teater og Scene  
Fagforbundet Trondheim foreslår gjenvalg på alle våre kandidater som er på gjenvalg i utvalgene.

**Vedtak:**

Leder: Vegard Tillerflaten, Fagforbundet BSF  
Nestleder: Anniken Lien van Marion, Fagforbundet Trondheim  
Nestleder: Børge Ånesen, Fellesforbundet

Sekretær: Astrid Kjelsnes, Skolenes landsforbund/HK  
Vara/Styremedlem: Michael Gullikstad, Fagforbundet Teater og Scene  
Styremedlem: Unn Kristin Ekle, Handel og Kontor  
Fagforbundet Trondheim foreslår gjenvalg på alle våre kandidater som er på gjenvalg i utvalgene.

Vara: Oscar Aaslund Hovin, Fagforbundet Trondheim

Vara/Styremedlem: Finn Børge Dalen, Fagforbundet Trondheim

Oversendes valgkomiteen LO i Trondheim og omegn.

**Sak 40/25 Konstituering av arbeidsutvalget**

I 2024 har Fagforbundet Trondheim sitt arbeidsutvalg bestått av leder, nestleder, opplæringsansvarlig og kasserer.

Skal Fagforbundet Trondheim fortsatt ha arbeidsutvalget må styret konstituere arbeidsutvalget.

**Vedtak: Arbeidsutvalget nedsettes med leder, nestleder, opplæringsansvarlig og kasserer.**

**Sak 41/25 Innstilling til toppskoleringskurs**

Til Fagforbundet Trondheim

Hege Rovik har søkt toppskoleringskurs - arbeidsrett. Vi har fra fylkeskretsen henne på en prioritert liste til dette kurset.

For at hun skal bli vurdert plass på toppskoleringskurs må fagforeningen imidlertid bekrefte at de betaler egenandel pr modul for medlemmet. Egenandelen er på 3000 kr. pr. kursmodul. (4500 kroner dersom tapt arbeidsfortjeneste skal utbetales i tillegg).

**Vedtak: Fagforbundet Trondheim dekker egenandel på 3000 kr pr. kursmodul**

**Sak 42/25 Konstituering av nytt medlem i yrkesseksjonen.**

Inger Johanne Løvold har stilt seg disponibel til å bli medlem i Yrkes seksjon

samferdsel og teknisk i Fagforbundet Trondheim. Siden det er 1 ledige styreplasser i

utvalget, velger seksjonen å foreslå Inger Johanne Løvold som nytt utvalgsmedlem i

seksjon. Hun konstitueres fram til årsmøtet 2026.

Vedtak: Oversendes fagforeningsstyret for godkjenning

**Vedtak: Inger Johanne Løvold** **konstitueres som styremedlem i yrkesseksjonen fram til årsmøte 2026**

**Sak 43/25 Godkjenning av protokoll**

**Vedtak: Godkjent**